**Ministru kabineta noteikumu projekta** **“Grozījums Ministru kabineta 2012.gada 14.augusta noteikumos Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums””**

 **sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Noteikumu projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar pašreiz spēkā esošo Ministru kabineta 2012.gada 14.augusta noteikumu Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” (turpmāk – MK noteikumi Nr.559) 7.punktu konkursa pirmās kārtas ietvaros apstiprinātā projekta aktivitātes īsteno līdz 2013.gada 30.aprīlim. Konkursa otrās kārtas ietvaros apstiprinātā projekta aktivitātes īsteno līdz 2013.gada 31.oktobrim. Konkursa trešās kārtas ietvaros apstiprinātā projekta aktivitātes īsteno līdz 2014.gada 30.jūnijam. Savukārt konkursa turpmāko kārtu ietvaros apstiprināto projektu aktivitāšu īstenošanas laiku atbildīgā iestāde nosaka, ievietojot sludinājumu oficiālajā izdevumā “Latvijas Vēstnesis”, atbildīgās iestādes tīmekļa vietnē ([www.varam.gov.lv](http://www.varam.gov.lv)) un Vides investīciju fonda tīmekļa vietnē ([www.lvif.gov.lv](http://www.lvif.gov.lv)).Tādējādi pašreiz spēkā esošais MK noteikumu Nr.559 tiesiskais regulējums paredz konkursa ceturtās un turpmāko kārtu ietvaros apstiprināto projektu īstenošanas laiku noteikt, ievietojot sludinājumu oficiālajā izdevumā “Latvijas Vēstnesis”, atbildīgās iestādes tīmekļa vietnē ([www.varam.gov.lv](http://www.varam.gov.lv)) un Vides investīciju fonda tīmekļa vietnē ([www.lvif.gov.lv](http://www.lvif.gov.lv)), izsludinot projektu iesniegumu konkursa attiecīgo kārtu.Pašreiz spēkā esošā MK noteikumu Nr.559 tiesiskā regulējuma ietvaros Vides aizsardzības un reģionālās attīstības ministrija kā Klimata pārmaiņu finanšu instrumenta (turpmāk – KPFI) atbildīgā iestāde ir saskārusies ar šādām problēmām:1. 2014.gada 3.februārī oficiālā izdevuma „Latvijas Vēstnesis” laidienā Nr.23 izsludināja projektu iesniegumu iesniegšanu Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšana” ceturtajā kārtā.

Izsludinot projektu konkursu, potenciālie projektu iesniedzēji tika informēti, ka projektu aktivitāšu ieviešanas termiņš ir 2015.gada 31.janvāris.Veicot konkursa kārtas ietvaros apstiprināto projektu īstenošanas uzraudzību, atbildīgā iestāde un SIA “Vides investīciju fonds” ir secinājuši, ka vairāku no apstiprinātajiem projektiem īstenošana nav iespējama MK noteikumos Nr.559 7.punktā noteiktajā kārtībā noteiktajā projektu aktivitāšu īstenošanas termiņā. Minētais apstāklis rada līgumu par projektu īstenošanu laušanas risku, kā rezultātā projekta īstenotājam izmaksātais KPFI finansējums kļūst neattiecināms un ir jāatmaksā atbildīgajai iestādei. Noslēgtajos starptautiskajos līgumos par noteiktā daudzuma vienību pārdošanu ir noteikti termiņi finansējuma pārskaitīšanai (izmaksāšanai), t.i. neizmantojot šo finansējumu, to var nākties atmaksāt starptautiskajiem partneriem. Ievērojot to, ka ir būtiski maksimāli nodrošināt visa KPFI finansējuma apguvi konkursa atlases kritērijiem atbilstošajos apstiprinātajos projektos, ir nepieciešams paredzēt tiesības atbildīgajai iestādei pagarināt projektu, kuru aktivitāšu īstenošanas laiks vēl nav noslēdzies, īstenošanas termiņu, lai nodrošinātu maksimālu KPFI finansējuma apguves efektivitāti.1. Saskaņā ar MK noteikumu Nr.559 5.punktu, ja konkursā pieejamo finansējumu palielina vai, ja finansējums ir izmantots, atbildīgā iestāde publicē attiecīgu paziņojumu par konkursā pieejamo finansējumu oficiālajā izdevumā “Latvijas Vēstnesis”, atbildīgās iestādes tīmekļa vietnē ([www.varam.gov.lv](http://www.varam.gov.lv)) un Vides investīciju fonda tīmekļa vietnē ([www.lvif.gov.lv](http://www.lvif.gov.lv)).

Tādējādi, gadījumā, ja konkursā pieejamo finansējumu palielina, lēmumi par projektu iesniegumu, kas atbilduši projektu iesniegumu vērtēšanas kritērijiem, bet kam sākotnēji nav pieticis finansējuma, apstiprināšanu tiks pieņemti un līgumi par to īstenošanu tiks noslēgti vēlāk, nekā projektiem, kuru īstenošanai konkursa ietvaros finansējums bija pietiekams jau sākotnēji. Līdz ar to minētajai projektu īstenotāju grupai tiek radīti nevienlīdzīgi apstākļi, kā arī ir apgrūtināta šo projektu īstenošana projektu aktivitāšu īstenošanai noteiktajā termiņā (*piemēram, 2014.gada 1.jūlijā izsludinātās konkursa 5.kārtas ietvaros apstiprināto projektu aktivitāšu īstenošanas termiņš saskaņā ar sludinājumu ir 2015.gada 30.aprīlis*).Līdz ar to, lai nodrošinātu visiem projektu īstenotājiem vienādas prasības attiecībā uz projektu aktivitāšu īstenošanas ilgumu mēnešos, skaitot no līguma par projekta īstenošanu noslēgšanas, tādējādi ievērojot vienlīdzības un samērīguma principu, ir nepieciešams paredzēt tiesības atbildīgajai iestādei pagarināt projektu, kuru aktivitāšu īstenošanas laiks vēl nav noslēdzies, īstenošanas termiņu. Vienlaikus tiks nodrošināta maksimāla KPFI finansējuma apguves efektivitāte.Sagatavotais MK noteikumu projekts paredz izdarīt grozījumu MK noteikumos Nr.559, papildinot noteikumus ar jaunu 7.1 punktu un nosakot, ka šo noteikumu 7.punktā noteiktajā kārtībā noteikto konkursa ceturtās un turpmāko kārtu ietvaros apstiprināto projektu aktivitāšu īstenošanas laiku atbildīgā iestāde var pagarināt, ievietojot paziņojumu oficiālajā izdevumā “Latvijas Vēstnesis”, atbildīgās iestādes tīmekļa vietnē (www.varam.gov.lv) un Vides investīciju fonda tīmekļa vietnē (www.lvif.gov.lv). Projektu aktivitāšu īstenošanas termiņi var tikt pagarināti, nodrošinot finansējuma pārskaitīšanu (izmaksāšanu) starptautiskajos līgumos par noteiktā daudzuma vienību pārdošanu noteiktajā termiņā (2015.gada 30.jūnijs).  |
| 3. | Projekta izstrādē iesaistītās institūcijas  | Vides aizsardzības un reģionālās attīstības ministrija, Tieslietu ministrija |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Vides aizsardzības un reģionālās attīstības ministrija un valsts SIA „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

Anotācijas II, III, IV, V un VI sadaļa – projekts šīs jomas neskar.

Vides aizsardzības un reģionālās attīstības ministrs K.Gerhards

Vizē: Valsts sekretārs G.Puķītis

16.01.2015

783

K.Cirsis

67026507, Kaspars.Cirsis@varam.gov.lv